Συγκριτική νεφρική απέκκριση ηλεκτρολυτών (NA, K και CA) τις πρώτες εβδομάδες ζωής σε πρόωρα και τελειόμηνα νεογνά που νοσηλεύονται στη ΜΕΝΝ
Authors: Θεοχάρη Παρασκευή 
Published: August 2021

ΕΙΣΑΓΩΓΗ: Η μελέτη των διαφόρων παραγόντων που μπορεί να επιδράσουν στην ανάπτυξη και τη λειτουργία του νεφρού κατά την περιγεννητική περίοδο είναι ένα θέμα που δεν έχει μελετηθεί εκτεταμένα μέχρι τώρα. Παράγοντες όπως η περιγεννητική ασφυξία, υπερχολερυθριναιμία, το ιδιοπαθές σύνδρομο αναπνευστικής δυσχέρειας (ΙΣΑΔ), και η χορήγηση ορισμένων φαρμάκων έχουν μελετηθεί ξεχωριστά σε διάφορες μελέτες, αλλά ο αριθμός των νεογνών που έχει συμπεριληφθεί στις μελέτες αυτές είναι πάρα πολύ μικρός και με αντικρουόμενα σε πολλές περιπτώσεις αποτελέσματα.ΥΛΙΚΟ ΚΑΙ ΜΕΘΟΔΟΣ Η μελέτη αυτή εκπονήθηκε στη Μονάδα Εντατικής Νοσηλείας Νεογνών του ΠΠΓΝΙ Τουλάχιστον μια αιμοληψία με ταυτόχρονη συλλογή ούρων ήταν προϋπόθεση να συμπεριληφθεί το νεογνό στην μελέτη και τελικά συμπεριλήφθηκαν τα 774 και οι φάκελοί τους μελετήθηκαν και αναλύθηκαν. Στα νεογνά αυτά που νοσηλευόταν αυτή την περίοδο προγραμματιζόταν λήψη αίματος για εκτίμηση ηλεκτρολυτών ταυτόχρονα με αιμοληψία ρουτίνας και επιπλέον συλλογή ούρων τριώρου για προσδιορισμό κρεατινίνης και ηλεκτρολυτών στα ούρα μετά την 2η ημέρα ζωής. Επειδή η ηλικία κύησης είναι παράγοντας που επηρεάζει και τη σπειραματική και τη σωληναριακή νεφρική λειτουργία αλλά και γενικά την ωρίμανση του νεογνού, τα μελετηθέντα νεογνά χωριστήκαν σε 3 ομάδες, αυτά με ηλικία κύησης >36 εβδομάδες (ομάδα A, n=494), αυτά με ηλικία κύησης 34-36 εβδομάδες (ομάδα B, n=150) και σε αυτά με ηλικία κύησης <34 εβδομάδες (ομάδα Γ, n=130). Η συγκεκριμένη μελέτη που παρουσιάζεται έχει σχεδιαστεί να μελετήσει τη συχνότητα διαταραχής της νεφρικής λειτουργίας σε ομάδες νεογνών με διαφορετικές ηλικίες κύησης και να ερευνήσει εάν οι περιγεννητικοί παράγοντες μπορεί να επηρεάσουν διαφορετικά τις ομάδες. Μελετάται και συγκρίνεται η σπειραματική και η σωληναριακή λειτουργία σε ομάδες πρόωρων και τελειόμηνων νεογνών σε σύγκριση με αντίστοιχους μάρτυρες. ΑΠΟΤΕΛΕΣΜΑΤΑΣτην ομάδα Α (ΗΚ > 36 εβδ.) η SeCr συνδέεται ανεξάρτητα με τη διάρκεια χορήγησης αμινογλυκοσιδών, την ηλικία κύησης, το βάρος γέννησης και μειώνεται με την χρονολογική ηλικία. Προγνωστικός παράγοντας για την ύπαρξη επηρεασμένης νεφρικής λειτουργίας (SeCr >1,3mg/dl) είναι η παρουσία ΥΙΕ. Επίσης τα νεογνά τα οποία έλαβαν αμινογλυκοσίδες είχαν αυξημένο κατά 80% τον κίνδυνο εμφάνισης επηρεασμένης νεφρικής λειτουργίας. Η FENa συνδέεται ανεξάρτητα με τη διάρκεια χορήγησης αμινογλυκοσιδών, την ηλικία κύησης, και την χρονολογική ηλικία και η χορήγηση αμινογλυκοσιδών αποτελεί θετικό προγνωστικό παράγοντα για την παρουσία υψηλών τιμών FENa. H FEK και UK/UCr είναι ανεξάρτητα συνδεδεμένες με τα επιπεδα TBIL και την ηλικία κύησης και η παρουσία ικτέρου μείωσε τον κίνδυνο ύπαρξης παθολογικού FEK κατά 20%.Στην ομάδα Β (ΗΚ 34-36 εβδ) η SeCr είναι ανεξάρτητα συνδεδεμένη με τη διάρκεια χορήγησης αμινογλυκοσιδών, τη χρονολογική ηλικία και η μέση τιμή της μειώνεται με την αύξηση της χρονολογικής ηλικίας. Προγνωστικός παράγοντας για την ύπαρξη επηρεασμένης νεφρικής λειτουργίας είναι η παρουσία ΥΙΕ. Η FENa συνδέεται ανεξάρτητα με τη διάρκεια χορήγησης αμινογλυκοσιδών και τη χρονολογική ηλικία. Η χορήγηση αμινογλυκοσιδών αποτελεί θετικό προγνωστικό παράγοντα για την παρουσία υψηλών τιμών FENa, ενώ αρνητικό προγνωστικό παράγοντα αποτέλεσε η χορήγηση προγεννητικά στεροειδών στη μητέρα. H FEK και UK/UCr είναι ανεξάρτητα συνδεδεμένες με τα επιπεδα TBIL και η παρουσία ικτέρου φαίνεται να μειώνει τον κίνδυνο ύπαρξης παθολογικού FEK κατά 10% περισσότερο σε σύγκριση με την ομάδα Α.Στην ομάδα Γ (ΗΚ<34 εβδ.) η SeCr είναι ανεξάρτητα συνδεδεμένη μόνο με τη χρονολογική ηλικία και η παρουσία επηρεασμένης νεφρικής λειτουργίας επηρεάζεται θετικά από την προγεννητική χορήγηση στεροειδών. Το βάρος γέννησης του νεογνού και η χρονολογική ηλικία είναι ανεξάρτητοι προγνωστικοί παράγοντες της τιμής του FENa και η παρουσία ΙΣΑΔ αποτελεί ανεξάρτητο προγνωστικό παράγοντα για την παρουσία υψηλών τιμών FENa. Η χρονολογική ηλικία και η διάρκεια χορήγησης αμινογλυκοσιδών είναι ανεξάρτητοι προγνωστικοί παράγοντες της τιμής του FEΚ και η παρουσία ΙΣΑΔ αποτελεί ανεξάρτητο προγνωστικό παράγοντα για την παρουσία υψηλών τιμών FEΚ. Η διάρκεια χορήγησης αμινογλυκοσιδών αποτελεί ανεξάρτητο προγνωστικό παράγοντα για τις τιμές UCa/UCr όπως και της UK/UCr η οποία όμως σχετίζεται και με τη χρονολογική ηλικία.ΣΥΜΠΕΡΑΣΜΑΣτα νεογνά, η διαταραχή της νεφρικής λειτουργίας είναι πολυπαραγοντικής αιτιολογίας και μπορεί να οφείλεται στη συνέργεια των επιμέρους περιγεννητικών παραγόντων που φαίνεται να την επηρεάζουν ξεχωριστά. Ανευρίσκεται πολύ ισχυρή αρνητική συσχέτιση μεταξύ υπερχολερυθριναιμίας και απέκκρισης Κ, το οποίο χρήζει περαιτέρω διερεύνησης.